ออมสินแย่งเงินฝาก5เดือนจ่ายดอก5%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — ออมสินออกเงินฝากประจำ 5 เดือน ดอกเบี้ย 5% เป็นของขวัญส่งท้ายปี พร้อมจัดแคมเปญสินเชื่อเคหะ วงเงินกู้สูงดอกเบี้ย 0% นาน 3 เดือน 
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า ธนาคารออมสินเตรียมออกผลิตภัณฑ์เงินฝากประจำ 5 เดือน ดอกเบี้ย 5% โดยฝากขั้นต่ำที่ 5 หมื่นบาท สูงสุดไม่เกิน 1 ล้านบาท ซึ่งผู้ฝาก 1 ราย สามารถฝากได้เพียง 1 บัญชี และจำกัดจำนวนผู้ฝากวันละ 1,500 รายเท่านั้น 
นอกจากนี้ ธนาคารยังนำบริการทางการงิน ภายใต้เงื่อนไขพิเศษเฉพาะในงาน อาทิ สินเชื่อเคหะสำหรับปลูกสร้างที่อยู่อาศัย ซื้อที่อยู่อาศัย หรือรีไฟแนนซ์ ด้วยวงเงินกู้สูงและอัตราดอกเบี้ย 0% นาน 3 เดือน และ 9 เดือนต่อไปในปีแรกคิดดอกเบี้ยคงที่ 1.25% ปีที่ 2 คิดอัตราดอกเบี้ยลูกค้ารายย่อยชั้นดี (MLRซึ่งเท่ากับ 6%) ลบ 2 และตั้งแต่ปีที่ 3 เอ็มแอลอาร์ ลบ 0.5% พร้อมฟรีค่าธรรมเนียมการให้บริการสินเชื่อ และฟรีค่าธรรมเนียมประเมินราคาหลักทรัพย์ในกรณีที่ธนาคารเป็นผู้ประเมิน
ทั้งนี้ ยังเปิดรับฝากสลากออมสินพิเศษ 3 ปี อัตราผลตอบแทนหน่วย ละ 52.375 บาท (ฝากหน่วยละ 50 บาท ดอกเบี้ย 2.375 บาท) พร้อมแคมเปญ “รางวัลเลือกได้ตามใจ” มูลค่ากว่า 1.2 ล้านบาท มีรางวัลให้ผู้โชคดีได้เลือกถึง 3 แบบ ได้แก่ 1.คอนโดมิเนียม 2.ทองคำ และ 3.รถยนต์ดัดแปลงเพื่อการพาณิชย์พร้อมทองคำ จับรางวัลทุกวันที่ 16 ของเดือนเป็นเวลา 9 เดือนติดต่อกัน รวมจำนวน 12 รางวัล